76Aug98.doc

**איגרת  מס'  76**

*( עמ' 564 552-)*

|  |
| --- |
| ***אבקש מנציג האיגוד לשכפל את האיגרת******ולהפיצה בין כל חברי סגל המחקר במכון*** |

חבר יקר,

אני מחדש את הופעת האיגרת, לאחר הפסקה מאז ינואר 1996 שנבעה מעומס העבודה הבאה לידי ביטוי חלקי בעמודים הבאים.

בברכה,

 ד"ר ישראל זיידרמן, יו"ר איגוד סגל המחקר והמזכ"ל

***תוכן העניינים: 1. לוח השכר                                                      עמ'  552***

***2. תוספות שכר                                                       554***

***3. תנאי עבודה                                                         555***

***4. למען הגמלאים                                                      556***

***5. השתלמויות בקרן קשרי מדע                                   557***

***6. שבתון                                                                559***

***7. מהמתרחש בתוך האיגוד                                         561***

***8. הוסרו ההגבלות ברכישת כרטיסי טיסה                      562***

***9. אישור תשלום "תוספת חקלאות ימית"                       563***

***10. הפקעת זכויות שבתון בגלל פיטורי "צינון"                563***

***11. נישול תשלום שכר עידוד                                                 563***

***12. ירידת שכר כשעולים בדרגה                                   563***

***13. נפסלו הפיטורין שנקבעו ע"י הוועדה הפרופסיונלית     564***

**1. לוח השכר**

|  |  |  |
| --- | --- | --- |
|   | *משכורת משולבת מ8/97-* | *מענק שבתון,$ לחודש(4)* |
| *דרגה* | *יסוד,**ש"ח* | *גרירת ותק (1)* | *ותק שהייה בדרגה(2)* | *שיא שכר**קידום (3)* | *מ10/96-* | *מ10/97-* |
| א1 | 6,250.33 | 27.5% | 2.5% X 22 שנים+ 1.825% בשנה231.84325%+ ,,   24+ 1.86617% ,,   25 |    88.03442% | 4,656 | 4,754 |
| א | 5,670.30 | 20% | 2.5% X 10 שנים | 45% | 3,757 | 3,836 |
| ב | 5,155.94 | 12.5% | 2.5% X 7 שנים | 30% | 2,956 | 3,018 |
| ג | 5,072.56 | 7.5% | 2.5% X 4 שנים | 17.5% | 2,419 | 2,470 |

|  |  |  |
| --- | --- | --- |
| *דרגה* | *משכורת משולבת תחילית,**ש"ח* | *תוספת ותק שנתית (5)**ש"ח* |
| ד(ד"ר) | 4,838.28 | 44.70 |
| ד | 4,508.31 | 44.70 |
| ה2 | 4,254.85 | 41.82 |

הערות

(1) ***גרירת ותק*** כנקוב בטבלה מחושבת בשיעור 7.5% בעד השנה הראשונה ועוד 2.5% בעד כל שנה נוספת: בדרגה א1 - 9 שנים, א' - 6 שנים, ב' - 3 שנים, ג' - שנה אחת. גרירת הוותק משולמת מיום תחולת הדרגה . (*תקשי"ר 24.46*)

(2) ***ותק שהייה דרגה***א1, א', ב' או ג' מחושב החל ממועד תחולת הדרגה (*ראה סעיף 3.5 להלן*), לרבות שירות בדרגהזו אצל מעסיקים קודמים (*תקשי"ר* *24.462).*

(3) ***שכר קידום******הוותק***מורכב מ-גרירת ותק פלוס ותק שהייה בדרגה.

(4) ***מענק שבתון***. יש להוסיף את אחוזי *שכר הקידום* הנ"ל (*תקשי"ר 55.192(ב)*). בדרגה א1 הקידום במענק השבתון מוגבל ל77.5%-.

(5) ***תוספת ותק*** מחושבת החל מיום קבלת התואר הראשון (*תקשי"ר 24.460)*, כאשר משלמים 1.5 "שנות ותק" בעד כל שנת עבודה מיום קבלת התואר השני (*תקשי"ר 24.472*).

**2. תוספות שכר**

***תשלומים חודשיים*** **2.1 תוספת מיוחדת** מ4/93-: בדרגות א1 עד ב' 26.82% ובדרגות ג' עד ה' 15.65% של המשכורת המשולבת (*תקשי"ר 25.393, חוזר הע94/8/(21)*).

 **2.2 תוספת ייצור** (תמ"י ו-ממנ"ג): 3.65% של המשכורת המשולבת ( *תקשי"ר 24.302).*

 **2.3 תוספת תפקיד**: ממונה על 2 אקדמאים מקבל 8%, על 6 אקדמאים 10%, על 14 אקדמאים 12%, מנהל מכון או סגן מנהל מינהל 14%, מנהל מינהל או מדען ראשי 17% של המשכורת המשולבת. נחשבים גם מי שאינם עובדי המעביד (*אישור נש"מ מ14.4.93-, עמ' 520-1 באיגרת)*. שלושה עובדים **הממלאים תפקיד של טכנאי** נחשבים כאקדמאי אחד. *( תקשי"ר 25.390-2)*

 **2.4  תוספת ערבה**, נגב, אילת *(תקשי"ר 25.42)*, **תוספת רמת הגולן**: 89.89 ש"ח מ8/97-.

 **2.5 תוספת סיכון** (וטרינרי): 17.56 ש"ח מ2/97-.

 **2.6 תוספת השוואה** מ7/92-, בשיעור 14.5% של השכר הפנסיוני, לרבות: המשכורת המשולבת והתוספות מס' 2.1 עד 2.5 לעיל; שכר לכל דבר ועניין, לרבות גמלאות, פיצויי פיטורין, ש"נ וערך שעה (*חוזר האוצר מ11/5/94-, עמ' 517 באיגרת; תקשי"ר 25.395*).

**2.7 קצובת טלפון**: דרגה ב' ומעלה 200 שיחות, ג' 175 שיחות, ד(ד"ר) 150 שיחות, ד' ו-ה 125 שיחות (*תקשי"ר 25.628).*

**2.8 תוספת מעונות** 35.95 ש"ח לאם לילד אחד עד גיל 5 החל מ8/97-*(תקשי"ר 25.61)*.

**2.9 קרן השתלמות שקלית**: הפרשת העובד 2.5% פלוס הפרשת המעסיק 7.5% של סך המשכורת המשולבת, התוספות מס' 2.1 עד 2.6 + 2.14 + 2.15 (*תקשי"ר 55.1*).

**2.10 תוספת ניסויי שדה** כמפורט בתקשי"ר 25.394. הגדרת "*שדה ניסויים*" מובאת בעמ' 175 ו210- באיגרת.

**2.11 שעות נוספות רגילות** בכל הדרגות החל מהשעה הראשונה (*תקשי"ר 27.222*). הימנעות מחתימה בשעון נוכחות איננה מקפחת זכות זאת (*פסק דין, עמ' 399 באיגרת*).

 **2.12 דמי חבר באגודות מקצועיות ומדעיות** משולמת מקרן קשרי מדע (*תקשי"ר 55.182*) ופטורים ממס הכנסה (*אישור פ"ש י-ם מ20/9/76-,**עמ' 387 באיגרת ; מכתב משרד תמ"ס מ9/2/77-*). רשימת האגודות טעונה אישור מינהל המחקר החקלאי, ובגופים אחרים - של מנהל המכון. (*הודעת נש"מ לז37/, סע' 6(ב) בנספח*).

***תשלומים שנתיים* 2.13 פעולות חברה ותרבות** ב1998-, 402 ש"ח לעובד, כולל 380 ש"ח שי לחגים (*תקשי"ר 6.412*) לגמלאים 642 ש"ח, כולל 570 ש"ח שי (*תקשי"ר 82.565*).

**2.14 קצובת ביגוד** משולמת עם משכורת יולי: עד דרגה ג' רמה 3; ב' ומעלה רמה 4 (*תקשי"ר 28.496*); גם לגמלאים. בנוסף, זכאים לבגדי עבודה, בגדי מגן ומדים (*תקשי"ר 28.42*).

**2.15 דמי הבראה**: ב1/6/98-, לפי 295 ש"ח ליום הבראה (*תקשי"ר 28.2*); גם לגמלאים.

**3. תנאי עבודה**

**3.1 עובדים ארעיים בחוזה מיוחד** זכאים לכל תנאי השירות החלים על העובדים הקבועים, לרבות שבתון והשתלמויות בקרן קשרי מדע, וזאת על פי הסכם העבודה עם האיגוד: "הסכם זה חל על העובדים הקבועים, הזמניים והארעיים המקבלים משכורת לפי סולם הדירוג של עובדי המחקר, וכן על העובדים המועסקים על פי חוזה מיוחד, אשר קובע כי משכורתם משתלמת לפי דרגה מסוימת של סולם דירוג עובדי המחקר." (*הודעת נש"מ מס' לב22/,עמ' 6, סע' 24*)

 **3.2 פיצוי בעד איחור בתשלום** משולם לפי הוראות החשב הכללי מ31.12.81- ו11.3.85- (***עמ' 371-374 באיגרת***).

**3.3 עבודה פרטית** במוסד אקדמי תותר בהיקף 3 שעות הרצאה בשבוע בממוצע שנתי, מבלי שתחייב ניכוי מהמשכורת של שעות היעדרות מהעבודה, זקיפתן ע"ח חופשת מנוחה, אי-העסקה ב-ש"נ וכד'. (*סיכום נש"מ מ2/12/69-, עמ' 256-7 באיגרת****;****תקשי"ר 53.393*). עבודה פרטית כלשהי בשכר תותר עד 50% מהמשכורת הכוללת (*תקשי"ר 42.484*).

**3.4 קביעת דרגה וקידום בדרגה** - *תקשי"ר 23.34 ו14.322-(ג)*. אמות המידה מובאות באיגרת *עמ' 296-7.*קיצור הפז"מ - *עמ' 388 ו499-.*הגשת תיק לדיון **בניגוד** לדעת מנהל המכון - *עמ' 353*.

**3.5 העלאה בדרגה** תקפה למפרע מיום האחד באפריל שחל **לפני** מועד פתיחת הנוהל להעלאה בדרגה (*תקשי"ר 23.349. ראה גם עמ' 164 באיגרת*). שיבוץ ראשון בדירוג המחקר תקף מיום תחילת העבודה - בד"כ בדירוג מהנדסים (*אישור נש"מ מ17/1/79-, עמ' 229 באיגרת*)

**3.6 דרגה ד(ד"ר)**. עובד בדרגה ד', שהגיש עבודת דוקטור, מועבר **אוטומטית** לדרגה ד(ד"ר), בתחולה למפרע 12 חודש לפני היום שבו הגיש את העבודה, או מתאריך שיבוצו בדרגה ד' - הכל לפי התאריך המאוחר יותר. (*תקשי"ר 23.348*)

**3.7 חלות דירוג המחקר** - *תקשי"ר 24.258*.

**3.8 אישור מוסד מחקר** - *תקשי"ר 03.24*.

**3.9 חובת המעסיק לספק לעובד מידע על זכויותיו**מעוגנת כדלהלן בהודעת נש"מ מס' מו66/, *עמ' 196 באיגרת*:

"בעיקרון, מענינו של השירות הממשלתי הוא שהעובד יוכל לעסוק בשקט בעבודתו, אגב בטחון שקיבל מידע מלא על זכויותיו וכי יוכל לממשן בכל עת, מבלי שיצטרך ולחפש אסמכתא לכך; ומבלי שיהיה מצוי בספק, האם בכלל הוא זכאי להטבה זו או אחרת.

" האחראי חייב להודיע במפורש לעובד את מלוא זכויותיו כעובד מדינה ולהדריך אותו במימושן.

"האחראי חייב לדאוג למתן הודעה לכל עובד כאשר חל שינוי בהסכם או בהוראות הנוגעות לו או לדירוגו או עשויים להיות נוגעים לו או לדירוגו."

**3.10 איסור שינוי חד-צדדי בתנאי עבודה**נקבע כדלהלן בפסק הבוררות מ12/10/89- של המוסד לבוררות מוסכמת (תיק 12/89):

"על המדינה לבוא בדברים עם התובע (*איגוד עובדי המחקר*) בכל מקרה שבכוונתה לשנות תנאי שירות קיימים של עובדי המחקר האזרחיים בשירות המדינה, ובמקרה של חילוקי דעות לאפשר לו להפנותם להכרעת גופים משפטיים מוסמכים ו/או רשויות מוסמכות אחרות, **בטרם שיבוצע השינוי המכוון.**"

**3.12 תלונת עובד** שלא קיבל מהאחראי תשובה המספקת אותו בעניין הקשור בהעסקתו בשירות המדינה, ניתן להגיש אל "הלשכה לפניות עובדים, נש"מ, ת"ד 34076, ירושלים 91340", לידי מר חיים זוננפלד, ס' נציב השירות, טל' 02-705100 (*תקשי"ר 03.4*). רצוי להוועץ מראש עם יו"ר האיגוד.

**3.13 השהיית ביצוע הוראות ההנהלה והחלטותיה**. *תקשי"ר 06.22:* התגלע סכסוך בין הנהלת יחידה לבין ועד העובדים ואין הסכסוך מתיישב במו"מ ישיר, רשאית הסתדרות עובדי המדינה להביא את הסכסוך בפני הוועדה הפריטטית המחוזית; היה הסכסוך בעל אופי כללי, ארצי או עקרוני יובא בפני הוועדה הפריטטית המרכזית. כל עוד לא הובא סכסוך בפני ועדה פריטטית, **לא תבוצע ההוראה או ההחלטה שגרמה לסכסוך.**

על פי הסיכום מ21/2/90*-*עם הסתדרות עובדי המדינה, איגוד סגל המחקר מייצג את עובדי המחקר בהרכב ועדות פריטטיות, וכן מביא סכסוכים הנוגעים לתנאי שכר ועבודה ספציפיים לעובדי מחקר בפני הוועדה הפריטטית (*סיכום מ26/3/91-*).

**3.14 ועדי עובדים** פועלים במסגרת הוראות פרק 06.3 בתקשי"ר: חבר המזכירות הארצית של איגוד סגל המחקר רשאי להיעדר מן העבודה אם הוזמן על ידי האיגוד לישיבה או לפגישה, בתנאי שהיעדר זה אינו פוגע במהלך העבודה התקין. עליו להודיע למנהל על ההזמנה שקיבל יום אחד לפחות לפני המועד, והמנהל חייב לעשות כמיטב יכולתו לאפשר את ההשתתפות. היעדר מהעבודה לא יותר משני ימים רצופים בכל פעם, או לא יותר מ24- ימי עבודה בכל שנה תקציבית, ייזקף ע"ח העבודה. חבר מרכז רשאי להיעדר ע"ח העבודה בתנאים אלה אך לא יותר מ6- ימי עבודה בשנה, וכן חבר מזכירות בנוסף ל24- ימים הנ"ל. חבר ועד עובדים רשאי להיעדר עד 6 ימים בשנה ע"ח העבודה אם הוזמן ע"י האיגוד והודיע למנהל לפחות שבוע מראש; לימים נוספים על האיגוד לפנות למעסיק.

**3.15 דרגה מקבילה** (*תקשי"ר 01.111)*: דרגות א' מקבילות אל 25 מינהלי, ב' ו-ג' אל 24, ד' אל 23 ו-ה' אל 22.

**4. למען הגמלאים**

**4.1 חברות באיגוד** ממשיכה גם לגמלאים בדירוג המחקר והם משלמים דמי חבר מופחתים ב50%-. **יש להירשם כחבר גמלאי** אצל גזבר האיגוד ד"ר מאיר פילובסקי, גד"ש, מינהל המחקר החקלאי, ת"ד 6, בית דגן 50250 בצירוף ש'ק ע"ס 115 ש"ח לשנת 1998 לפקודת "*קרן המדען".*גליונות *איגרת*יישלחו ישירות לבית הגמלאי.

**4.2 תוספת ותק**. בפרישה לגמלאות, מגדילים את קידום הוותק בשיעור חלק השנה מהאחד באפריל הקודם עד ליום הפרישה (*אישור נש"מ מ14.6.92- עמ' 488 באיגרת; אישור נש"מ מ11.4.76- עמ' 395 באיגרת*). גמלאי המועסק בחוזה מיוחד, ממשיך לצבור ותק במשכורתו (*אישור נש"מ מ16/6/76-, עמ' 278 באיגרת).*

**4.3 תשלומים שנתיים** משולמים לגמלאים בגין שי, ביגוד והבראה, כמפורט בסעיף 2.13-2.15 לעיל.

**4.4 קרן קשרי מדע**. *(א)* מי שפורש לפנסיה וממשיך לעבוד בחוזה מיוחד זכאי לנצל את הסכומים העומדים לזכותו בקרן להשתלמות מוכרת פטורה ממס *(אישור נציבות המס מ8/8/94-,עמ' 545 באיגרת; סיכום מ1.7.98- עם גב' חיה וטלזון, מנהלת מח' ניכויים, נמ"ה ).*

*(ב)* לאחר הפרישה, רשאי הגמלאי לחפש מקום עבודה שאליו ניתן להעביר את יתרתו בקרן. בינתיים הכסף מוקפא, לפחות משך שנה. במקרה שלא יסתדר הדבר עד לאחד בינואר הבא אחרי הפרישה, יפנה הגמלאי אז לפקיד השומא לעריכת תיאום מס ו/או פריסה כדי למזער את שיעור הניכוי למס הכנסה (*סע' ב5/(א) בתקנון, עמ' 548 באיגרת)*.

*(ג)*חבות המס לא חלה על הפרשות לקרן בגין תקופות (כגון שבתון בחו"ל) שלא הפריש המעסיק 7.5% לקרן השתלמות שקלית.

**4.5 הוראות ההסכם הקיבוצי** חלות על מי אשר פרשו לגמלאות, נפטרו או עברו למקום עבודה בו חלים תנאי ההסכם הקיבוצי של סגל המחקר או תנאי ההסכם הקיבוצי החל בשירות המדינה על מקצועם (*הודעת נש"מ מס' לב22/, עמ' 6, סע' 24*).

**4.6 "חבר סגל אמריטוס" - נוהל חדשני ב-וולקני**. מזה שנים מטפל האיגוד בהנהגת מעמד ממוסד שיאפשר לגמלאים להמשיך לתפקד מקצועית במכון. המאמץ הניב פרי ביכורים כשאושר ב1995- "נוהל עבודה: העסקת חוקרים שפרשו לגמלאות" במינהל המחקר החקלאי. הנוהל החדש הובא במלואו בעמ' 549-550 באיגרת, כדי שישמש דגם לאימוץ בשאר המכונים. האיגוד סיכם שיפורים מסוימים בהוראות הנוהל עם הנהלת ממ"ח, שחלקם כבר נכללו בנוסח המעודכן מ1.5.97-.

**4.7 דרגת פרישה** מוענקת לעמיתינו בכל שאר הדירוגים אך לא לנו! טיפלנו בהצלחה במישור הפרטני בהשגת דרגת פרישה למספר חברים.

**4.8 רכיבי הפנסיה** הם המשכורת המשולבת עם הוותק, תוספות 2.1 - 2.6, 2.14 ו2.15- לעיל. תוספת תפקיד נכללת למי שפרשו החל מ1.4.78-. (*אישור האוצר מ6.12.87-)*

**4.9 תקופות שבתון**: בגין תקופת שבתון, על המעביד לשלם מלוא ההפרשות לקופת התגמולים למתן זכויות גמלה *(פסק בוררות מ24.6.92- של סמנכ"ל משרד המדע בעניין המכון לחקר הגולן, עמ' 476 באיגרת)*.

**4.10 מימוש שבתון**: לקראת פרישה מוקדמת, הנוהג קובע כי יינתן לעובד לממש את זכויות השבתון שצבר לפני שיפרוש.

**5. השתלמויות בקרן קשרי מדע**

**5.1 תקנון הקרן** מובא במלואו בנספח עמ' 547-8. בפסקה 55.183 בתקשי"ר נקבע כי תנאי הקרן והשימוש בכספים שנצטברו בקרן יהיו בהתאם לתקנון ובהתאם לנהוג במערכת הביטחון מזמן לזמן.

**5.2 הפרשות לקרן** נעשות מראש בתחילת השנה. הסכומים השנתיים עד 1989 הובאו בעמ' 362 באיגרת ולשנים 1990-93 בעמ' 509.

|  |  |  |  |  |  |  |  |
| --- | --- | --- | --- | --- | --- | --- | --- |
| *תחולה* | *דרגה א1* | *א* | *ב* | *ג* | *ד* | *ה2* |   |
| 1/10/94   | 6946 | 4637 | 3558 | 2803 | 2051 | 1585 $ |   |
| 1/10/95 | 7155 | 4777 | 3665 | 2887 | 2113 | 1633 $ |   |
| 1/10/96 | 7341 | 4901 | 3760 | 2962 | 2168 | 1675 $ |   |
|   | 1/10/97 | 7495 | 5004 | 3839 | 3024 | 2214 | 1710 $ |

**5.3 הוצאות הפטורות ממס**(תמורת קבלות) שניתן למשוך מהקרן ולקבל לא יאוחר מ7- ימי עבודה לפני הנסיעה (*תקנות מס הכנסה, עמ' 501 באיגרת*; *אישור מס הכנסה, סע' 6(ב), עמ' 396 באיגרת*): הסכומים להלן המעודכנים ל1998-:

\***כרטיסי טיסה** במח' ראשונה פטורים עד מחיר מח' עסקים. כל כרטיס אחר - לרבות טיסות פנים - פטור במלואו מניכוי מס.

\***נסיעות בינעירוניות**פטורות מניכוי מס במקור כמו טיסות *(אישור מפקחת ארצית רחל קליין, נציבות מס הכנסה, 29/8/93).*

\***לינה:** 182$ ללילה; 227.50$ בהונג-קונג, טיוואן, יפן, סין, סינגפור, פיליפינים וקוריאה. החל מהלינה השמינית, הפטור רק 75% מההוצאה אך לא פחות מ80-$ ללילה; 100$ במדינות הנ"ל.

\***הוצאות שהייה (*בלי קבלות; בנוסף לסכום ללינה)*:**51$ ליום; 63.75$ במדינות הנ"ל. ***אם לא*** ***הוגשו קבלות על לינה***, 85$; 106.25$ במדינות הנ"ל.

\***גילום.**במקרה שהאש"ל המשולם לפי ההוראות הוא גבוה מסכום הפטור הנ”ל בעד לינה ושהייה, יש לגלם את ההפרש ע"ח המעסיק (*אישור נש"מ מ4/2/81-,* עמ' 504 באיגרת).

\***הוצאות נסיעה ברכב שכור**: 40$ ליממה - כולל דלק, ביטוח וחניה.

\***דמי הרשמה.** כשאין פרטים בתוכנית הכנס, מאשרים 100$ לכנס כמקדמה, אך לא יותר מ300-$ בסה"כ. (*אישור מס הכנסה לפטור,-עמ' 306 באיגרת*)

\***דמי נמל, מסים, מטען, דרכון, ויזות, ביטוחים וכד'**

\***נסיעות עירוניות ובינעירוניות, דואר, טלפון, פקס וכד' -**פטורים מניכוי מס כשהם בתפקיד לצורך ההשתלמות.

\*בעת התשלום מהקרן, יש לחייב את הפרט התקציבי ממנו משתלמת **משכורתו**של העובד (*חוזר החשב הכללי מ12/3/72-, עמ' 338-9 באגרת*).

\*ניתן להחזיר להפקדה בקרן סכומים האמורים להתחייב בניכוי מס.

**5.4 תשלומים ע"ח המעסיק**: הפרשי המרה ועמלות ברכישת מט"ח, בעד רכישת המחאות נוסעים והעברות לחו"ל, מס נסיעות.

**5.5 שעות נוספות** ישולמו בעד שעות הנסיעה לנמל התעופה ובעד זמני הטיסה וההמתנה בין טיסות וכן בחזרה ארצה (*תקשי"ר 27.212(ה)*).

**5.5 איסור הגבלות**. לא יחייב מעביד את עובדו להיזקק לשירותיהם של מי שקשור במעביד ולא יגביל מעביד בכל דרך אחרת זכותו של עובד להשתמש בתשלומים המגיעים לעובד עקב עבודתו ובמשך עבודתו (*חוק הגנת השכר, תשי"ח1958-, סע' 4(א)*). התשלום במישרין לידי העובד (*סע' 6 בחוק*).

אסור אפוא לחייב את העובד להיזקק לשירותיו של סוכן נסיעות ו/או חב' תעופה שאתו התקשר המעביד.

**5.6 נסיעות בתפקיד**: כשאין מספיק תקציב לנסיעה בתפקיד, ניתן להשתמש להשלמה בכספי קרן קשרי מדע. *(אישור יו"ר ההנהלה הכספית של הקרן מ6.2.97-)*

**6. שבתון**

 **6.1 תקנון השבתון** מובא במלואו בעמ' 538-543. בפסקה 55.191 בתקשי"ר נקבע כי תנאי השבתון נקבעו בתקנון ובהתאם לנהוג במערכת הביטחון מזמן לזמן.

**6.2 רציפות זכויות השבתון**

(*א*) ניתן להעביר זכויות שבתון צבורות של עובד בין משרדי ממשלה (*מכתב נש"מ מס' 16674244 מ25/9/89-*).

*(ב)* זכויות שבתון וצבירת שבתון תועברנה לזכות החוקר לכל מוסד למחקר והשכלה גבוהה אליו יעבור (*חוזר נש"מ מ30/7/73-, עמ' 541 באיגרת*).

*(ג)*עובד חדש רשאי להעביר לזכותו זכויות שבתון מכל מוסד למחקר והשכלה גבוהה ממנה עבר אל שירות המדינה (*מכתב נש"מ מ5/8/73-, עמ' 543 להלן*).

*(ד)*העברת הזכויות מיישמים עפ"י תנאי ההסכם בעמ' 498 באיגרת, אשר נכנסו לתוקפם מ1/4/71- (*עמ' 503 באיגרת*). יש לחשב את דמי השבתון הנזכרים בסע' 3(ב) בהסכם עפ"י דרגת שכר קידום ערב הפרישה (*אישור האוצר מ7/11/93-, עמ' 519 באיגרת*) ולפי הסכומים התקפים ליום העברת התשלום (*אישור האוצר מ8/6/93-, עמ' 502 באיגרת*).

**6.3 שבתון מרוכז** הונהג עפ"י פס"ד מ18/4/88- של ביה"ד לעבודה בי-ם בתיק מז4-9/, ומאפשר שבתון מקוצר תוך קבלת מענק מוגדל מדי חודש. נוהל השבתון המרוכז מובא בעמ' 298-9 באיגרת. במקרים חריגים ומיוחדים רשאי ההנהלה באישור מיוחד של נש"מ להחליט על תקופה קצרה מ10- חודש. רשאי העובד לנצל תחילה את היתרה בקרן קשרי מדע לרכישת כרטיסי טיסה לבני משפחתו ולתשלום שכר לימוד באוניברסיטה, כך שרק היתרה בקרן ינוצל ליצירת המענק המוגדל.

**6.4 שבתון מפוצל** ניתן לאישור לקטעים נפרדים, שבהם ייצא העובד לחו"ל מספר פעמים בהפסקות, מבלי להשלים 3 שנות עבודה בין שתי שבתונים.

**6.5 כרטיסים**. להבהרת האמור בסע' 6 בתקנון:

(א) חייל סדיר מקבל כרטיס טיסה כבן משפחה, כנהוג באוניברסיטה העברית.

*(ב)*דמי הכרטיסים מחושבים לפי מחיר כרטיס רגיל במחלקת economy בקו הקצר ביותר ליעד ההשתלמות הרחוק ביותר המאושר כמקום ביצוע השבתון. במקום קבלת הכרטיסים רשאי העובד לרכוש בעצמו כרטיסי נסיעה ***אחרים כלשהם*** והמשרד יזכה את העובד בתמורה לרכישתם עד לגובה דמי כרטיסי הטיסה שעמד או שהיה זכאי לקבלתם ע"י המשרד *( סע' 6(א) בתקנון ).*

*(ג)*דמי כרטיסי הנסיעה כוללים את כל המסים החלים עליהם. העובד יוכל לקבל תמורה במט"ח לקניית כרטיס בחו"ל. *(חוזר נש"מ מ30/7/73-, עמ' 541 באיגרת)*

*(ד)*מתוך דמי הכרטיסים הנ"ל ניתן לשלם - ללא ניכוי מס - את הוצאות ההעברה והביטוח של מטען אישי ומטען לצרכיי עבודה לחו"ל וחזרה ארצה בסכומים הנהוגים במשרד החוץ, וכן לרכוש

כרטיסים עבור בני המשפחה - כולל מס ההכנסה (35%). במסגרת סכום זה גם רשאי העובד לשוב ארצה וחזרה לחו"ל מספר פעמים, ואז נוסף מס הכנסה למחיר הכרטיס אם הנסיעה היא פרטית. אם נסיעת העובד היא למטרת העבודה, הכרטיסים הנוספים פטורים ממס.

*(ה)* יתרת הסכום שלא נוצל בשבתון לרכישת כרטיסים מתורגם לחלקי כרטיס העומדים לרשות העובד לשבתונים הבאים.

*(ו)*ניתן לממן טיסות המשפחה והמיסוי עליהן גם ע"י ניצול כרטיסים נוספים שנצטברו או מקרן קשרי מדע *(מכתב רפא"ל מ5/12/82-, עמ' 392 באיגרת)*. אולם, בגלל החיוב במס (**לפחות** 35%) - ספק אם הדבר כדאי: עדיף לקחת הלוואה ולשמור את זכות הכרטיס לעתיד!

**6.6 מענק כפול** משולם לעובד לקראת יציאתו. המענק הנוסף ינוכה ב12- חלקים שווים מהמענקים הבאים מדי חודש *(הוראת האוצר מ14/5/78-, עמ' 445-6 באיגרת)*.

**6.7 עידכון המענק החודשי**נעשה מדי שנה בתחולה רטרואקטיבית מה1- באוקטובר. לגבי שבתון שהתחיל באוגוסט או ספטמבר, העדכון תקף גם החל מאותו חודש.

**6.8 עליה בדרגה** בסמוך לשובו ארצה או לאחר מכן עשויה לזכות את העובד בהפרשים גדולים במענק השבתון. העובד יכול לבקש בתמורה קיצור אורך השבתון כדי שבמקום קבלת ההפרשים תעמוד לזכותו תקופה נוספת בשבתון הבא.

**6.9 חל"ת בן זוג**. (א) כאשר עובד/ת מדינה מצטרפ/ת לבן/בת הזוג היוצא/ת לשבתון (בין אם בן הזוג הוא עובד מדינה או לא), ניתן לאשר חל"ת לכל תקופת שהות העובד/ת בחו"ל עם בן הזוג *(תקשי"ר 33.423 נסמן (ב)(5))*.

*(ב)*אם בן/בת הזוג של עובד מחקר היוצא לשבתון אינו עובד מדינה, יצויד העובד/ת בבקשה למעביד בן הזוג לאשר לו חל"ת *(מכתב רפא"ל מ5/12/82-)*.

**6.10 חזרה לעבודה.** *(א)*בתום השבתון חייבים להמשיך ולהעסיק את העובד בעבודתו *(פסק בוררות מ20/3/73-)*.

*(ב)*תקן הרכב של חוקר יוחזר אליו אוטומטית ביום שובו לעבודה *(אישור ראש מינהל המחקר החקלאי מ22/5/95-, עמ' 544 באיגרת)*.

*(ג)*אם חלה עובד בתום תקופת השבתון ועקב מחלתו נבצר ממנו לחזור לשירות, ייזקפו ימי ההיעדרות מיום תום השבתון ועד יום שובו לעבודה, עפ"י תעודה רפואית מאושרת כדין, ע"ח ימי המחלה הצבורים העומדים לרשותו *(אישור נש"מ מ5/8/73-, עמ' 543 באיגרת).*

*(ד)*עובד מחקר רשאי לשוב ארצה עד 15 יום לפני תום שבתון בחו"ל לתקופת הסתגלות בארץ, כאשר מענק השבתון הדולרי תקף גם לגבי תקופה זו.

**6.11 ממלא מקום** של מי שיצא לשבתון מקבל את תוספת התפקיד שאותו תפקיד מקנה *(חוזר נש"מ מ25/6/73-, עמ' 541 באיגרת*); וכן תקן הרכב.

**6.12 תשלומים ע"ח המעסיק**. *(א)*הנהלת גוף המארח עובד בשבתון רשאית לאשר לו תשלום או מענק מקופת המדינה במסגרת תקציב הגוף *(אישור נש"מ מ12/9/73-,****עמ' 543 באיגרת****)*.

*(ב)***ביטוח רפואי**. המעביד משלם תמורת קבלות מחצית ההוצאות לביטוח רפואי של כל בני המשפחה *(סע' 8 בנספח להודעת נש"מ מס' לז37/ מ24/3/77-; חוזר האוצר מס' הע78/61/*

*מ14/5/78-, עמ' 446 באיגרת*). חלק העובד בתשלום ניתן לממן מקרן קשרי מדע *(אישור רפא"ל מ9/1/81-, עמ' 393 באיגרת*). ההסדר שלנו עם חברת שילוח ת"א בפוליסת "עמית" הובא בעמ' 518 באיגרת.

*(ג)***השתלמויות**. בתקופת שבתון בארץ או בחו"ל, זכאי העובד לצאת להשתלמויות, כולל מלון, בארץ ובחו"ל בהתאם לתקנוני קרן קשרי מדע וקרן השתלמות שקלית ( *אישור נש"מ מ12/9/73-, עמ' 543 באיגרת; אישור האוצר מ4/9/91-, עמ' 436 באיגרת).*תקופת השבתון מזכה בהפרשה לקרן קשרי מדע *( סע' 14 בתקנון).*

*(ד)*הפרשי המרה ועמלות ברכישת מט"ח; דמי רכישת המחאות נוסעים, ש'קים בנקאים והעברות לחו"ל.

(ה) תקופת השבתון נושאת זכות מלאה לגמלאות *(אישור נש"מ מ5/8/73-, עמ' 543 באיגרת ). עיין גם בסע' 4.9 לעיל*

*(ו)*תקופת השבתון מזכה בקצובת הבראה *(סע' 14 בתקנון).*

*(ז)*בשבתוןבארץ, מכסת רכב אישי (קבועות ומשתנות) וטלפון שקיבל העובד ערב יציאתו לשבתון *(סע' 7(א) בתקנון*).

**6.13 מס הכנסה**. *(א)*הפטור מראש מניכוי במקור ניתן על דמי כרטיסי טיסה של המשתלם ועל 100$ ליום מהמענק. מנכים מס שולי מיתרת המענק. לקבלת הפטור אין לגשת אישית לפ"ש אלא יש למסור למעביד את טופס הבקשה שבעמוד b125 באיגרת *(הוראת ביצוע מס' 83/73 של נציבות מס הכנסה, עמ' 140-1, 354, 390-1 באיגרת****)***.

*(ב)*כרטיסי בני המשפחה לא יחויבו במס העולה על 35% *(אישור נציבות המס מ2/1/83-, עמ' 394 באיגרת).*

*(ג)*שהות בישראל עד 14 יום במהלך השבתון לא מפסיקה את רציפות השבתון לצורך מיסוי *(עמ' 501 באיגרת).*

*(ד)*בשבתון בארץ, המשתלם מחוץ למקום מגוריו הקבוע מקבל פטור על הוצאותיו לנסיעות, שכ"ל, מגורים, כלכלה, שהייה וכד' *(אישור נציבות המס מ5/3/79- )*.

*(ה)*בתום השבתון יש לערוך שומא אצל פ"ש תמורת קבלות כמפורט באיגרת בעמ' 267-77, 427-32   ו501-. הפטור ללינה תמורת קבלות לא יעלה על 80$ ללילה (או 100$ במדינות הנקובות בסע' 5.3 לעיל) ויתבסס על שכ"ד נגד הצגת חוזה ועל כל הוצאות אחזקת הדיור (מים, חשמל, גינון, גז, חימום, כביסה, מסים עירוניים, שכירת ריהוט וציוד וכד'). בנוסף לפטור זה בעד לינה, ניתן פטור בלי קבלות בעד הוצאות אחרות עד סך 51$ ליממה. לחילופין, באם לא יוגשו קבלות "לינה", הפטור הוא סה"כ 85$ ליממה. בעד שכ"ל בבי"ס יסודי או תיכון עבור ילד שטרם מלאו לו 19 שנה, הפטור הוא 456$ לחודש אלא אם נציב מס הכנסה אישר יותר במקרה מיוחד. פטור שכירת רכב כמפורט בסע' 5.3 לעיל לא חל על מקום השבתון העיקרי עצמו אלא לכנסים, מחקרים וכד' במקומות אחרים. ניתן לקבל ייעוץ פרטי בעריכת הדו"ח מרו"ח בצלאל בר-לב טל' 09-7675264.

**6.14 ביטוח לאומי**. אין לנכות ב"ל מדמי השבתון המוכרים ע"י מס הכנסה ככיסוי הוצאות נסיעה ואש"ל בחו"ל *(חוזר האוצר הע81/78/(209) מ19/11/81- עמ' 152-5 באיגרת)*.

**7. מהמתרחש בתוך האיגוד**

**7.1 דמי חברות**באיגוד נקבעו לסך 230 ש"ח לשנת 1998 (גמלאים 115 ש"ח בלבד). מי שטרם שילם מתבקש בזה לשלוח את התשלום אל ד"ר מ. פילובסקי, גד"ש, ממ"ח, ת"ד 6, בית דגן 50250.

**7.2** **שם חדש** אושר לאיגוד. מעתה אנו ***"איגוד סגל המחקר"*** וזאת בעקבות הקמת ***ארגון סגל המחקר במערכת הביטחון ובמשרד ראש הממשלה*** ע"י עמיתינו במערכת הביטחון. הכינוי "סגל המחקר" הולם אותנו יותר מאשר "עובדי המחקר" הקודם.

**7.3 השתייכותנו להסתדרות העובדים הכללית** היא במעמד איגוד עובדים מקצועי ארצי הפועל במסגרת האגף לאיגוד מקצועי ע"פ חוקת ההסתדרות. בתור שכזה, האיגוד מוסמך לפעול באופן עצמאי, לרבות נקיטת הליכים משפטיים, למען קיומם ואכיפתם של הסכמים קיבוציים החלים על סגל המחקר. *(מכתב האג"מ מ18.12.97-, שבהחלטת נשיא ביה"ד הארצי לעבודה מ4.2.98- בתיק דב"ע 41-95/97).*

ההסתדרות מעניקה לנו את כל שירותיה הארגוניים, לרבות ייצוג משפטי וכן הקצבה צנועה.

מצדנו, חובה על כל חברי האיגוד להשתייך אישית להסתדרות ולשלם לה דמי החברות. על המעסיק לנכות שיעור 0.9% משכר סגל המחקר כמקובל ולהעבירו אל ההסתדרות: ***על נציג סגל המחקר במכון לוודא ביצוע הוראתנו זאת.***

**7.4 האסיפה הכללית השנתית** של נציגויות חברי האיגוד ("המרכז")         התקיימה במרכז וולקני ב2.9.97-.

   ·   ***בחירות המוסדות***: יו"ר האיגוד י. זיידרמן. המזכירות: י. זיידרמן, מ. וגנר, מ. פילובסקי, ע. אקר, מ. שמש, צ. מינסטר, י. ברטוב, נ. אומיאל, ג'. קיסל. ב. גרינבאום, א. מלץ. ועדת הביקורת: ש. מלמד, י. ברוורמן, ח. שיפריס.

   ·   לאחר שמיעת דוח ועדת הביקורת, אושרו הדוחות הכספיים לשנים 1995 ו1996-.

   ·   אושר צירוף התחנה לחקר הסחף (משרד החקלאות) לאיגוד

   ·   הוחלט להקים ועד ארצי של סגל המחקר החקלאי שיכלול ממ"ח, שו"ט, סחף, גילת, נווה-יער, ערבה.

   ·   אושרה מדיניות השכר הרב-שנתית כפי שהוצגה ע"י יו"ר האיגוד, שהיא מבוססת על שני עקרונות: האחד, אנו חלק בלתי נפרד מציבור הסגל האקדמי וסגל המחקר הביטחוני; השני, השוואה למערכת הביטחון. בכך מתאפשרים 3 מהלכים אסטרטגיים: גריפה ישירה של כל הישגי הסגל; זכייה בתוספות השוואה, מיוחדת, תפקיד וכו' עקב ההשוואה לביטחון; זכייה בתוספות מפעליות. ב1991- נעשה הסכם שכר רבשנתי לבדיקות השוואה שייושם עד 1996. מו"מ הסגל הביטחוני על חידוש הסכם השכר נמשך ונסחב בגלל 3 התפתחויות אסטרטגיות: הליכים משפטיים בעניין אי-ביצוע הסכם בדיקות ההשוואה; מו"מ הסגל האקדמי; הפרטת רפא"ל. הסכם מערכת הביטחון לא יחייב אותנו אבל נהיה זכאים לכולו.

**7.5 המזכירות הארצית החדשה** נפגשת אחת לחודש, וקיימה 5 ישיבות ב1997- ועוד 7 ישיבות עד יולי 1998.

**8. הוסרו ההגבלות ברכישת כרטיסי טיסה**

מזה שנה אנו נאבקים נגד הוראות שהוצאו במינהל המחקר החקלאי הפוגעות בזכויות לכרטיסי טיסה כפי הן קיימות מקדמת דנא.

בהתערבותנו במשרד האוצר, הבאנו בסיכום מ6.10.97- לביטול החובה לטוס אך ורק באל-על בנסיעות קרן השתלמות, שבתון ותקציבי מחקר. כמו כן בוטלה החובה לבצע את הנסיעות בקרן קשרי מדע ובשבתון רב-אתרים במשרדי הנסיעות של מכרז האוצר.

בנוגע להפקעת זכויות "הנוסע המתמיד", אנו פותחים בהליך משפטי. בינתיים על החברים לרשום "תחת מחאה" ליד חתימותיהם על טופסי הוויתור.

**9. אישור תשלום "תוספת חקלאות ימית"**

במסגרת הליך במוסד לבוררות מוסכמת בשירות הציבורי (תיק בר"מ 10/94), קיבלנו החלטה ב17.3.97-, שלפיה ניתן תוקף של פסק בוררות להסדר המוסכם שלהלן, שהושג בין האיגוד לבין *חקר ימים ואגמים בע"ם* והמדינה.

רשות החברות הממשלתיות נתנה את אישורה להמשיך לשלם לכל עובדי המחקר במרכז הלאומי לחקלאות ימית באילת את תוספת החקלאות הימית בשיעור 15% המשולמת מזה מספר שנים, וזאת מיום התחלת התשלום. התוספת תשולם גם לחברי סגל חדשים שיתקבלו כעובדים בעתיד.

בכפוף לאמור לעיל, העובדים נתנו את הסכמתם לדחיית תביעתם במוסד לקבל דרגה אילתית.

**10. הפקעת זכויות שבתון בגלל פיטורי "צינון"**

מינהל המחקר החקלאי הנהיג נוהג פסול שבו מפסיקים לכאורה את העסקתו של חבר סגל שאיננו קבוע ל-"תקופת צינון" של כ3- חודשים ולאחר מכן מחדשים את מעמדו כעובד מדינה, וכל זאת בכדי להפקיע ממנו את זכויות השבתון שצבר במהלך עבודתו.

בהגיעו למעמד קבוע, החליט ד"ר שמעון מאיר לדרוש את זכויות השבתון. לאחר שנש"מ סירבה להיענות לבקשתו, הוגשה לאחרונה תביעה לביה"ד לעבודה בת"א באמצעות ההסתדרות.

**11. נישול תשלום שכר עידוד**

חברי סגל המחקר המועסקים במשרד הראשי של משרד התשתיות הלאומיות קיבלו תשלום "שכר עידוד" (פרמיות) כשאר עובדי המשרד, עד אשר החליטה נש"מ בעיצה אחת עם הממונה על השכר באוצר שיש לנקוט בכל הצעדים הדרושים להפסיק את התשלום לסגל המחקר.

לאחר שמנענו את הפסקת התשלום כבלתי חוקית, הוחלט שלא לשלם לד"ר צ'רלי דרוקמן את "שכר עידוד" בעת שהתמנה למשרת *הממונה על הנפט* במקום חבר סגל אחר שלו כן שולם "שכר העידוד".

כעת הוגשה תביעה לביה"ד לעבודה בירושלים באמצעות ההסתדרות בכדי לתקן את המעוות.

**12. ירידת שכר כשעולים בדרגה**

ביה"ד לעבודה בירושלים דחה לאחרונה את תביעתנו למנוע ירידת שכר כשעולים בדרגה. הוגש ערעור לביה"ד הארצי לעבודה. כעת הצדדים הסכימו להליך גישור שהציע הנשיא אדלר.

**13. נפסלו הפיטורין שנקבעו ע"י הוועדה הפרופסיונלית**

הוועדה הפרופסיונלית בממ"ח החליטה לפטר את ד"ר משה לפידות לפני קבלתו למעמד קבוע. ועדת הערר המשותפת פסלה את החלטת הוועדה הפרופסיונלית. אולם המינהל לא מכבד את דבר ועדת הערר.

העובד הגיש תביעה לביה"ד לעבודה בירושלים שכעת הוציא צוו מניעה זמני נגד' הפיטורין בנימוק שיש לכאורה לקבל את החלטת ועדת הערר.

***ע"כ***